**Blăstămul unui român**

*Bellamy65*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blăstămul unui român ,

FOAIE VERDE DE MOHOR

DE ȚARĂ ÎMI ESTE DOR

DOR CUMPLIT ȘI DOR CU JALE

CĂ-S DEPARTE DE HOTARE

ȘI-MI AUD ȚARA PLÂNGÂND

PENTRU-AL EI POPOR OFTÂND.

PLÂNGE ȚARA ȘI SUSPINĂ...

CĂCI DEMULT N-ARE HODINĂ...

IAR DE-ATÂTA ZBUCIUM FRATE

DUNĂREA DE MAL SE ZBATE,

MUNȚII, FRAȚI CU NOI DE-O VIAȚĂ

CRESTELE SPRE CER ÎȘI 'NALȚĂ

ȘI-L ROAGĂ PE DUMNEZEU

SĂ SCĂPĂM ȚARA DE GREU...

CĂ NE-OR FI AJUNS: ȘI CALEA,

PRIBEGIA, ÎNTRISTAREA...

SĂ VEZI HOȚUL CUM TE FURĂ

CUM ÎȚI IA DIN 'BUCĂTURĂ,

SĂ VEZI MAME LĂCRIMÂND

ȘI DUPĂ COPII JELIND

TAȚI LĂSÂNDU-ȘI CAPU' N JOS

DUP'AL LUI FECIOR FĂLOS

COPILAȘI CU MÂINI ÎNTINSE

SAU DE FUSTA MAMEI PRINSE

SURORI DE FRAȚI DESPĂRȚIȚI

C-AȚI FOST NIȘTE AIURITI,

V-AȚI GÂNDIT NUMAI LA VOI

NU LA CEI CE 'S ÎN NEVOI.

LA BLONDINA DIN MAȘINĂ

NU LA POM ȘI-A LUI TULPINĂ,

NICI LA VII, NICI LA GRÂNARE,

NICI LA TURME DE MIOARE.

TOT AȚI DAT SĂ FACEȚI BANI

MAMA VOASTRĂ DE GOLANI,

NE-ȚI VÂNDUT ȚARA ȘI GLIA

DAR I-A NOASTRĂ ROMÂNIA

NU-I A VOSTRĂ COCĂLARI...

NICI ACUM NICI „LA MULȚI ANI”

COCĂLARI ȘI COȚOHÂRLE

CARE TRĂIȚI DOAR DIN ȘPÂRLE...

FOAIE VERDE ZĂRZĂREA

BLĂSTĂMA-V-AȘ BLĂSTĂMA...

DUMNEZEU SĂ VĂ TRĂZNEASCĂ

ȘI DRACU SĂ VĂ GĂSEASCĂ

SĂ VĂ DUCĂ-N IAD LA EL

CĂ-I MAI HOȚ CA VOI... NIȚEL.

DA, AȘA E LUME BUNĂ

GURA-MI ,ASTA VREA S-O SPUNĂ

ȘI O SPUNE RĂSPICAT

PENTRU CĂ I S-A CAM LUAT

SĂ TOT TACĂ ȘI SĂ-NGHITE

GOGOȘELE ȘI PLĂCINTE

SPUSE DE DOMNII DE SUS

CARE SPER CĂ-S LA APUS.

NOI I-AM PUS SĂ NE AJUTE

ȘI EI NE-AU FURAT PE RUPTE,

TOȚI ȘI-AU DAT AL LOR CUVÂNT

DA'S O APĂ ȘI-UN PĂMÂNT.

N-AȚI MAI PUTEA BEA DIN CANĂ

SĂ VEDEȚI CE-NSEAMN-O RANĂ...

N-AȚI MAI AUZI, SAU VEDE

NICIODATĂ FRUNZĂ VERDE

CĂ NE-AȚI ”TRIMIS” PRIN STRĂINI

ȘI NE-AȚI RUPT DIN RĂDĂCINI.

PLEC COPII ȘI ÎI PLÂNG MAME

ȘI-ȘI ȘTERG OCHII ÎN NĂFRAME.

ȘI VIN DOAR DE SĂRBĂTORI

CĂ LI-I DOR DE URĂTORI...

DAR NU LE-A AJUNS DOAR ASTA

ȘI-AU FĂCUT MAI GREA NĂPASTA...

TOT CE NOI AM ADUNAT

SAU DIN BUNI STRĂBUNI LĂSAT

TOT AU DAT LA CEI DE-AFARĂ,

IAR ACUMA BIATA ȚARĂ

PLÂNGE-N NOI ȘI SE JELEȘTE

DE CEL CE O COTROPEȘTE

ȘI-A RĂMAS MAI MULT ÎN ZDRENȚE

DE ATÂTEA INFLUENȚE.

PÂNĂ-N GÂT NE-AM SĂTURAT

PRIN STRĂINI CÂT AM UMBLAT

VREM ACASĂ, VREM LA NOI

SUNTEM SĂTUI DE NEVOI

DE NEVOI ȘI DE DURERE

ȘI NU MAI AVEM PUTERE.

CĂ STRĂINU-I TOT STRĂIN

E LA INIMĂ HAIN

NU-I CA ROMÂNAȘU' NOST

SĂ-ȚI DEA NOAPTEA ADĂPOST

OR LA MASĂ SĂ TE-AȘEZE,

ȘTIE DOAR SĂ TE PRESEZE

SĂ MUNCEȘTI DIN ZORI ÎN NOAPTE

DE MULTE ORI FĂRĂ ACTE,

IAR BĂNUȚU O VENI:

ASTĂZI, MÂINE...ÎNTR-O ZI .

CERT E, CĂ NU MAI PUTEM

IAR ACUM VREM ALT SISTEM.

CLOACA VOASTRĂ SĂ DISPARĂ

C-ATI NENOROCIT O ȚARĂ

ȘI NU-I ȚARA ORIȘICUI

E ȚARA ROMÂNULUI...

25 DE ANI MĂI FRATE

AȚI FURAT PE SĂTURATE,

AZI UN PIC, MÂINE-O GĂLEATĂ

POIMÂINE PĂDUREA TOATĂ,

AZI UN AC, MÂINE UN BOU,

LA ANU UN CAZINOU...

DECI E VREMEA SĂ PLECAȚI

PRIN ALTE ȚĂRI SĂ UMBLAȚI

TĂT CUM AM UMBLAT ȘI NOI

SĂ UMBLAȚI ACUM ȘI VOI...

LA NOI SCHENGEN S-A NUMIT

VIZA CE NE-A LINIȘTIT,

DAR ACUM, A VOASTRĂ VIZĂ

O SĂ FIE O SURPRIZĂ:

RAHOVA DIN BUCURESTI

UNDE POȚI SĂ PRIMEȘTI VEȘTI,

POARTA ALBĂ DIN CONSTANȚA

UNDE MUSAI... FACI „VACANȚA” !

ȘI MAI SUNT VREO DOUĂ , TREI,

BINE-NCHISE ; SĂ NU VREI ...

NICI SĂ VREI ȘI NICI SĂ POȚI

SĂ-I MAI FRAIERIȚI PE TOȚI.

FOAIE VERDE DE ALUN

ASTA-I TOT CE-AM VRUT SĂ SPUN...

FOAIE VERDE CA URZICA

SĂ VĂ VĂD... „LA MITITICA”.

de Bella Popescu